Авараб редупликация
Ава́раб редуплика́ция (цI. [awára-b reduplikác:ija]) – авар мацIалда бугеб редупликация. Гьел руго чанго ратIалъабазул. Авар мацI ккола кидагогIадин редупликация хIалтIизабулел мацIазул цояб.

Редупликация 
Редупликацияйин абула рагIул бутIа, стем яги тIолго рагIи кIилъуда (такрарлъуда). Гьел кIилъидул магIна чанго буго: экспрессия (рагIи берцинаби), гьелъул магIна яги къваригIин гьударизаби, рагIаби дандарун гьезул аслияб магIнаби цолъизаби ги гь. б.

ТIолго Ракьуда ругелщинал мацIаздаги буго гьеб (рц. гIур. е́ле-еле, кис-кис).

Гьел рикьула кIиго аслияб бегIуде: тIубангуреб ги тIубанаб. ТIубангуребалъул магIна ккола рагIул бутIа (рагIи тIубанго хIалтIизабичIого) яги стем кIилъи, гъобго мехаца тIубанаб ккола тIолго рагIи (кинаб къагIидалда гьеб бугониги) кIилъизаби. Авар мацIалда хIалтIизабула кIиябго.

Редупликация бихьизабула редупликативиял элементаз. Гьезде абула редупликативал, – ин. Гьезда гьоркьоре уна къед, къоно, тIех, кIач, ш-элемент, м-элемент ги гь. б.

Аваралъулал 
Авар мацIалда рихьизарун руго чанго батIиял редупликативиял формаби. Аварал редупликативазул руго чанго батIиял функциябиги: экспрессия (гIага-шагарал), глаголазул яги хIал бихьизабулел рагIабазул хIаллъи бихьизаби (кIус-кIусизе), гIемерлъи, гIатIилъи бихьизаби (мадугьал-къед) ги гь. ц.

Ш-редупликация 
Гьаб ккола ш-редупликативияб элемент хIалтIизабун редупликация лIугьинаби. Жинда хурхен базабураб рагIул форма яги куцги босула гьелъ кидагогIадин: гIага́-шага́рал, гIага́-шага́рго; гIатIи́-шатIи́даб, гIатIи́-шатIи́дго ги гь. ц.

Цо пикруги буго, гьалъ, жибго тIоцебисеб элементалда релълъинабун, гъолъул семантикаги нахърекIинабулин. Гьедин лIугьараб букIине ккола гендерица (Унсоколо мухъ, хунз сверел) хIалтIизабулеб реша́зе абураб рагIиги, «рекъезабизе, дандеккезабизе, адаптизе». ТIокIал батIиял сверелаздаги, тюркиял мацIаздаги гьаб рагIи гьечIолъуца бицунеб бугеб цIикIкIинабула: гьаб букIине ккола рекъе́зе абураб рагIудаса лIугьараб.

М-редупликация 
Гьаб унгоавараб букIин щакаб жо буго, щай гурони тIолго Кавказалъги, нилIедехун ругел гIурусазгицин хIалтIизабула (гIур. шашлы́к-машлы́к). Аваралда: кафе́-мафе́, чака́р-мака́р, дару́-мару́ ги гь. ц.

Лингвистикияб момент 
КидагогIан редупликация хIалтIизаби ккола хадурккарал мацIазул хасият,-ин абулел чагIиги руго, щай гурони ругел рагIаби аффиксация яги суффиксация гьабун хисизабичIого, кIиго кьалбалккун цоцада хурхинчIел рагIаби хIалтIизаби бигьаяб иш ккола. Гьелъул магIна ккола, гьединаб мацI бицунел чагIи гIелму-лъаялда нахъ рукIунгутIи (аварал, гIараб лъаял МагIарухъ рачIаниги, къайи-къонода нахъ ран хутIи, гьелъие географикияб гIиллаги букIин).